Greek: Τα στοιχεία του παθητικού στο πλαίσιο του συνταξιοδοτικού καθεστώτος των Ευρωπαϊκών Κοινοτήτων έγιναν αντικείμενο ασφαλιστικής αποτίμησης από ανεξάρτητους εμπειρογνώμονες στις 31 Δεκεμβρίου 2004, με βάση τους κανόνες του νέου Κανονισμού Υπηρεσιακής Κατάστασης. Η εκτίμηση αυτή επικεντρώθηκε στα οφέλη που συνδέονται με τη σύνταξη αρχαιότητας αναπηρίας και τη σύνταξη επιζώντων (τους διάφορους τύπους συντάξεων καθώς και το επίδομα αναπηρίας). Διενεργήθηκε σύμφωνα με τη μέθοδο IAS 19. Πρόκειται για μια διεθνή λογιστική μέθοδο σύμφωνα με την οποία ο εργοδότης καθορίζει τη δική του ασφαλιστική υποχρέωση σε μόνιμη βάση λαμβάνοντας υπόψη τις υποσχέσεις παροχών καθόλη τη διάρκεια της ενεργούς επαγγελματικής ζωής των εργαζομένων καθώς και με βάση τις προβλεπόμενες αυξήσεις των μισθών. Η μέθοδος ασφαλιστικής αποτίμησης που χρησιμοποιείται για τον υπολογισμό αυτής της υποχρέωσης είναι η μέθοδος της παρέκτασης της πιστωτικής μονάδας (ή μέθοδος των συσσωρευμένων δικαιωμάτων).Οι κυριότερες αναλογιστικές υποθέσεις που χρησιμοποιήθηκαν κατά την αποτίμηση έχουν ως εξής:1. Ο πίνακας επιβίωσης (ΕΕ 2004) καταρτίστηκε με βάση τους εθνικούς πίνακες των χωρών καταγωγής των υπαλλήλων και διορθώθηκαν, έτσι ώστε να λαμβάνονται υπόψη τα τρέχοντα παρατηρούμενα ποσοστά θνησιμότητας,2. Ο πίνακας αναπηρίας (ΕΕ 2004) βασίστηκε στον πίνακα που χρησιμοποιείται από τους οργανισμούς που είναι συντονισμένοι με το κοινοτικό συνταξιοδοτικό σύστημα (ΟΟΣΑ, ΝΑΤΟ, ESA, κ.λπ.) και διορθώθηκε με βάση τις παρατηρήσεις των μονίμων υπαλλήλων της ΕΕ,3. Ο ονομαστικός συντελεστής αναγωγής βασίστηκε στην καμπύλη απόδοσης ευρώ μηδενικού τοκομεριδίου τον Δεκέμβριο 2004 για διάρκεια παρόμοια με αυτή του καθεστώτος (19 έτη), και είναι 4,3 %. Από την άλλη πλευρά, ο πληθωρισμός βασίστηκε στον ετήσιο ρυθμό μεταβολής του πληθωρισμού με βάση τον ΕνΔΤΚ, τον Δεκέμβριο 2004, και είναι 2,4 %. Έτσι, ο πραγματικός συντελεστής αναγωγής ήταν 1,9 %,4. Ο γενικός συντελεστής επανεκτίμησης των μισθών και των επιδομάτων βασίστηκε στις στατιστικές επανεκτίμησης της περιόδου 1993-2004 και ήταν ίσος με 0,2 %,5. Η αύξηση των μεμονωμένων μισθών πέρα από το ποσοστό της γενικής αναπροσαρμογής εκτιμήθηκε με βάση τη νέα διάρθρωση των σταδιοδρομιών (τα ποσοστά προαγωγής ορίζονται στο παράρτημα Ι του Κανονισμού Υπηρεσιακής Κατάστασης) και τα μεταβατικά της μέτρα (τμήμα 1 του παραρτήματος XIII του Κανονισμού Υπηρεσιακής Κατάστασης). Η αύξηση αυτή κυμαίνεται ανάλογα με την ηλικία, τον βαθμό και το κλιμάκιο του υπαλλήλου,6. Οι συντελεστές οικογενειακής κατάστασης (έγγαμου βίου) για τους υπαλλήλους εν ενεργεία κατά τη συνταξιοδότησή τους βασίστηκαν στα στατιστικά στοιχεία των υπαλλήλων και ήταν ίσοι με το 90 % για τους άνδρες και 60 % για τις γυναίκες,7. Η πραγματική οικογενειακή κατάσταση λήφθηκε υπόψη για τους πρώην υπαλλήλους (συνταξιούχους και ανάπηρους),8. Η συνταξιοδότηση υποτίθεται ότι γίνεται τη στιγμή που ο υπάλληλος χαίρει όλων των δικαιωμάτων του, λαμβανομένης υπόψη της μείωσης για την πρόωρη συνταξιοδότηση και το κίνητρο της Βαρκελώνης για μεταγενέστερη συνταξιοδότηση, όχι αργότερα από την ηλικία των 65 ετών.Όσον αφορά τα δεδομένα, χρησιμοποιήθηκαν οι ίδιες ομάδες πληθυσμού όπως και για την ασφαλιστική αποτίμηση στις 31 Δεκεμβρίου 2003. Έτσι, οι υποχρεώσεις αφορούν τις ακόλουθες κατηγορίες προσώπων:1. Το εν ενεργεία προσωπικό μέχρι τις 31.12.04 σε όλα τα όργανα και οργανισμούς που διέπονται από το κοινοτικό σύστημα συνταξιοδότησης,2. Οι ανάπηροι που δέχονται επίδομα αναπηρίας σύμφωνα με το άρθρο 78 του Κανονισμού Υπηρεσιακής Κατάστασης,3. Τους πρώην υπαλλήλους και το λοιπό προσωπικό που τυγχάνουν σύνταξης γήρατος,4. Τους πρώην υπαλλήλους και το λοιπό προσωπικό που τυγχάνουν αναπηρικής σύνταξης,5. Τους δικαιούχους σύνταξης επιζώντων (χηρών ή χήρων, ορφανών, προστατευόμενων μελών).Σύγκριση της αναλογιστικής υποχρέωσης 2004 και 2003: η αναλογιστική υποχρέωση αποτιμήθηκε σε 25,8 δισεκατ. ευρώ στις 31 Δεκεμβρίου 2004, ενώ η προηγούμενη αποτίμηση που πραγματοποιήθηκε για την κατάσταση στις 31 Δεκεμβρίου 2003, βάσει των κανόνων του παλαιού Κανονισμού Υπηρεσιακής Κατάστασης, ανήλθε στο ποσό των 22,8 δισεκατ. ευρώ.Οι ουσιαστικές διαφορές ανάμεσα στις αποτιμήσεις της αναλογιστικής υποχρέωσης 2004 και 2003 οφείλονται στα ακόλουθα γεγονότα:- Μεταβολές ορισμένων αναλογιστικών υποθέσεων, κυρίως όσον αφορά τον πραγματικό συντελεστή αναγωγής (από 2,6 % σε 1,9 %).- Μεταβολές των κανόνων για τις σταδιοδρομίες και τις συντάξεις που θεσπίστηκαν με τον νέο Κανονισμό Υπηρεσιακής Κατάστασης.- Μεταβολές στον εργαζόμενο πληθυσμό (από 45447 σε 47782 μέλη), οι περισσότεροι εκ των οποίων είναι νέοι εν ενεργεία υπάλληλοι με συντελεστή σώρευσης 1,9 % αντί 2 % σύμφωνα με τον νέο Κανονισμό Υπηρεσιακής Κατάστασης.Οι υπολογισμοί της μικτής σύνταξης και των οικογενειακών επιδομάτων γίνονται με βάση τις διατάξεις του Κανονισμού Υπηρεσιακής Κατάστασης.σε εκατ. ευρώ || ΑΡΙΘΜΟΣ ΕΡΓΑΖΟΜΕΝΩΝ | ΔΑΠΑΝΕΣ |ΠΡΑΓΜΑ -ΤΙΚΕΣ | ΕΚΤΙΜΗΣΗ | ΠΡΑΓΜΑ -ΤΙΚΕΣ | ΕΚΤΙΜΗΣΗ |τος | 2004 | 2005 | 2006 | 2004 | 2005 | 2006 |Σύνταξη αρχαιότητας | 7054 | 7478 | 7918 | 452 | 483 | 520 |Σύνταξη αναπηρίας | 3698 | 3755 | 3825 | 181 | 185 | 194 |Σύνταξη επιζώντων | 2716 | 2818 | 2903 | 81 | 87 | 90 |Επίδομα αποχώρησης | 539 | 500 | 450 | 20 | 20 | 17 |Σύνολο | 14007 | 14551 | 15096 | 734 | 775 | 821 |Εκτός από τα 25,8 δισεκατ. ευρώ που αφορούν το συνταξιοδοτικό καθεστώς των υπαλλήλων που περιγράφεται παραπάνω, οι διατάξεις καλύπτουν επίσης τις συνταξιοδοτικές υποχρεώσεις σε μέλη και πρώην μέλη της Επιτροπής και φέτος, για πρώτη φορά, τις συνταξιοδοτικές υποχρεώσεις σε μέλη και πρώην μέλη του Ελεγκτικού Συνεδρίου καθώς και σε δικαστές και πρώην δικαστές του Δικαστηρίου.Άλλες διατάξειςΟι λοιπές προβλέψεις αφορούν κυρίως την εκτίμηση της συμμετοχής των Κοινοτήτων στο Ταμείο για επείγοντα περιστατικά για τον αφθώδη πυρετό και άλλες ασθένειες των ζώων ύψους 41,9 εκατ. ευρώ για διάφορες χώρες (2003: 102,1 εκατ. ευρώ) — βλέπε επίσης παράρτημα 4, αναλήψεις υποχρεώσεων εκτός ισολογισμού — σημείο 8.Προβλέψεις της υπό εκκαθάριση ΕΚΑΧΟι προβλέψεις αυτές αφορούν δανειοληπτικές πράξεις που καλύπτονται από εγγύηση εκ μέρους κρατών μελών 209 εκατ. ευρώ, μια πρόβλεψη για τραπεζικές δαπάνες ύψους 0,3 εκατ. ευρώ, μια πρόβλεψη για το Ταμείο Έρευνας Άνθρακα και Χάλυβα ύψους 114,8 εκατ. ευρώ και μια πρόβλεψη για πρόστιμα τα οποία έγιναν αντικείμενο προσφυγής ύψους 3,9 εκατ. ευρώ.III . ΜΑΚΡΟΠΡΟΘΕΣΜΕΣ ΟΦΕΙΛΕΣΣτον τομέα αυτόν περιλαμβάνονται οι οφειλές διάρκειας μεγαλύτερης του ενός έτους.ΜΑΚΡΟΠΡΟΘΕΣΜΕΣ ΟΦΕΙΛΕΣσε ευρώ || Υπόλοιπο στις 31.12.2004 | Υπόλοιπο στις 31.12.2003 |Α.ΔΑΝΕΙΟΛΗΠΤΙΚΈς ΠΡΆΞΕΙςΜεσοπρόθεσμη χρηματοδοτική συνδρομή (ΜΧΣ) | 987750000,00 | 1211000000,00 |